న్యూఢిల్లీ: ప్రధాని మోదీ రాజ్యసభలో రాష్ట్రపతి ప్రసంగానికి ధన్యవాదాలు తెలిపే తీర్మానంపై మాట్లాడుతూ మన్మోహన్ సింగ్ను ఉద్దేశించిన చేసిన వ్యాఖ్యలు కలకలం రేపాయి. యూపీఏ ప్రభుత్వ హయాంలో చోటుచేసుకున్న కుంభకోణాలపై మోదీ విరుచుకుపడుతూ 'బాత్రూంలో రెయిన్ కోటు వేసుకుని స్నానం చేయడం ఎలాగో మన్మోహన్ సింగ్కు తెలిసినట్టు ఎవరికీ తెలియదు' అని మోదీ అన్నారు. ఆయన వ్యాఖ్యల పట్ల కాంగ్రెస్ ఎంపీలు తీవ్ర అభ్యంతరం వ్యక్తం చేయడంతో సభలో గందరగోళం చోటుచేసుకుంది. వెంకయ్యనాయుడు జోక్యం చేసుకుంటూ, మోదీని హిట్లర్ అనలేదా అంటూ ఎదురుదాడి చేశారు. మోదీ వ్యాఖ్యలకు నిరసనగా  సభలోనే ఉన్న మన్మోహన్తో పాటు కాంగ్రెస్ సభ్యులు వాకౌట్ చేశారు. అనంతరం తన ప్రసంగం కొనసాగించిన మోదీ...ఎదుటి వ్యక్తులను విమర్శించే వారు ఎదుట వారి విమర్శలను కూడా ఓర్చుకోవాల్సి ఉంటుందని వ్యాఖ్యానించారు. కాగా, మోదీ చేసిన 'రెయిన్ కోట్' వ్యాఖ్యల సమయంలో సభలోనే ఉన్న మన్మోహన్ సింగ్...వాకౌట్ అనంతరం మీడియాతో మాట్లాడేందుకు నిరాకరించారు. 'నో కామెంట్' అంటూ ముందుకు వెళ్లిపోయారు. ఒక మాజీ ప్రధానిపై గతంలో ఏ ప్రధానీ ఇంత దురుసుగా, అభ్యంతకర వ్యాఖ్యలు చేసిన దాఖలాలు లేవని  కాంగ్రెస్ పార్టీ సీనియర్ నేతలు చిదంబరం, దిగ్విజయ్ సింగ్, రేణుకాచౌదరి తదితరులు మోదీ వ్యాఖ్యలపై మండిపడ్డారు.
newdhilly: pradhaani modii rajyasabhalo rashtrapati prasangaaniki dhanyavaadaalu telipe teermaanampai maatlaadutuu manmohan singnu uddesinchina chesina vyaakhyalu kalakalam repai. upa prabhutva hayamlo chotuchesukunna kumbhakonalapai modii viruchukupadutuu 'baatruumloo rain kotu vesukuni snaanam cheyadam elago manmohan singku telisinattu evariki teliyadu' ani modii annaru. aayana vyaakhyala patla congress empeelu teevra abhyantaram vyaktam cheyadamtho sabhalo gandaragolam chotuchesukundi. venkayyanaayudu jokyam chesukuntu, modeeni hitlar analeda antuu edurudaadi chesaru. modii vyaakhyalaku nirasanagaa  sabhalone unna manmohantho paatu congress sabhyulu wacout chesaru. anantaram tana prasangam konasaaginchina modii...eduti vyaktulanu vimarsinche vaaru eduta vaari vimarsalanu kuudaa orchukovalsi untundani vyaakhyaaninchaaru. kaga, modii chesina 'rain kot' vyaakhyala samayamlo sabhalone unna manmohan sing...wacout anantaram meediatho matladenduku niraakarinchaaru. 'noo comment' antuu munduku vellipoyaaru. oka maji pradhaanipai gatamlo e pradhaanee inta durusugaa, abhyantakara vyaakhyalu chesina daakhalaalu levani  congress party seanier nethalu chidambaram, digvijay sing, renukachoudari taditarulu modii vyaakhyalapai mandipaddaaru.